b'\n_START_ARTICLE_\nOmbladon\n_START_SECTION_\n1994-prezent\n_START_PARAGRAPH_\n\xc3\x8en mai 1994, Ombladon se al\xc4\x83tur\xc4\x83 lui Cheloo (C\xc4\x83t\xc4\x83lin \xc8\x98tefan Ion) pentru a forma trupa de hip-hop Parazi\xc8\x9bii. Prima pies\xc4\x83 \xc3\xaenregistrat\xc4\x83 este \xe2\x80\x9e\xc3\x8en Jur\xe2\x80\x9d \xc8\x99i a ap\xc4\x83rut pe 13 septembrie 1994. O zi mai t\xc3\xa2rziu au sus\xc8\x9binut primul lor concert, la balul bobocilor de la liceul Spiru Haret din Bucure\xc8\x99ti._NEWLINE_Pe 10 aprilie 2004 \xc3\xae\xc8\x99i lanseaz\xc4\x83 primul s\xc4\x83u album, Condolean\xc8\x9be, album premiat cu Discul de Aur pentru num\xc4\x83rul mare de exemplare v\xc3\xa2ndute._NEWLINE_P\xc3\xa2n\xc4\x83 \xc3\xaen prezent, Ombladon a acumulat pe plan individual 2 albume solo, 3 single-uri \xc8\x99i 12 albume al\xc4\x83turi de trupa Parazi\xc8\x9bii. Acesta are la activ p\xc3\xa2n\xc4\x83 acum 2 premii, fiind vorba despre MTV Europe (2004) - Best Romanian Act \xc8\x99i MTV Romanian Music Awards (2005) - Best Hip-Hop.\n_START_SECTION_\nControverse: Okapi Sound \xc8\x99i HaHaHa Production\n_START_PARAGRAPH_\n\xc3\x8en Vama Veche, unde sus\xc8\x9binea un concert al\xc4\x83turi de trupa Parazi\xc8\x9bii, Ombladon a considerat c\xc4\x83 este momentul bun de a lansa un atac la adresa celor de la CTC, dar \xc8\x99i celorlal\xc8\x9bi interpre\xc8\x9bi de hip-hop care au semnat cu HaHaHa Production. \xe2\x80\x9cV-a\xc8\x9bi dus pe p**\xc4\x83, t\xc3\xa2rfelor, pa pa / C\xc4\x83 m\xc4\x83 ia cu hihihi / c-a\xc8\x9bi semnat cu HaHaHa\xe2\x80\x9d (Video), a spus Ombladon la microfon. Ulterior, \xc3\xaen piesa intitulat\xc4\x83 "Hip Hop Rom\xc3\xa2nesc" (Video), acesta a lansat atacuri asupra lui Adi S\xc3\xaen\xc4\x83, fostul component \xc8\x99i membru fondator al trupei Akcent, dar \xc8\x99i la adresa lui Mihai Morar \xc8\x99i Daniel Buzdugan, numindu-i "O zdrean\xc8\x9b\xc4\x83 \xc8\x99i un manelist". O alt\xc4\x83 victim\xc4\x83 a acestei piese este \xc8\x99i Grasu XXL, prin versurile: "Lumea ne ascult\xc4\x83 de ani de zile, \xc3\xaen\xc8\x9belegi? / \xc3\x8en timp ce muzica ta, Grasule, sun\xc4\x83 a C. C. Catch. " _NEWLINE_DOC, membru al trupei CTC, a "rumegat" situa\xc8\x9bia \xc8\x99i a venit cu un r\xc4\x83spuns pentru Parazi\xc8\x9bii, o pies\xc4\x83 lung\xc4\x83 de 4 minute \xc3\xaenso\xc8\x9bit\xc4\x83 de mesajul: \xe2\x80\x9cAm f\xc4\x83cut \xc8\x99i eu 300k de\xe2\x80\xa6voi. V\xc4\x83 mul\xc8\x9bumesc c\xc4\x83 \xc3\xaemi \xc3\xaen\xc8\x9belege\xc8\x9bi nebuniile. Vede\xc8\x9bi voi, eu o v\xc4\x83d a\xc8\x99a \xe2\x80\x93 E necesar s\xc4\x83 ignor orice p\xc4\x83rere a oricui pentru a r\xc4\x83m\xc3\xa2ne eu, artistul vie\xc8\x9bii. D-aia m-am dus la Ha. Fiindc\xc4\x83 simt cum m\xc4\x83 trage a\xc8\x9ba spre a sta \xc3\xaen spatele pieselor, a compune/ scrie/ produce pentru al\xc8\x9bii. Nu prea mai am tragere spre a o expune eu, dar mi-a intrat la ven\xc4\x83 a o face \xc8\x99i n-am s\xc4\x83 m\xc4\x83 opun. Mai mult Vlad Munteanu s-a dus la Ha dec\xc3\xa2t DOC. Eu n-am cum s\xc4\x83 m\xc4\x83 mai schimb. Al\xc4\x83 sunt. \xc4\x82st\xc4\x83 sunt\xe2\x80\x9d (Video)._NEWLINE_C\xc3\xa2t despre "atacul" \xc3\xaendreptat c\xc4\x83tre Grasu XXL, este vorba de un conflict mai vechi. Totul a \xc3\xaenceput dup\xc4\x83 ce Guess Who, c\xc3\xa2t \xc8\x99i Spike au p\xc4\x83r\xc4\x83sit 20CM Records cu ani \xc3\xaen urm\xc4\x83, ulterior \xc3\xaenfiin\xc8\x9b\xc3\xa2nd Okapi Sound \xc3\xaempreun\xc4\x83 cu Grasu XXL \xc8\x99i cu Agresiv. \xc3\x8en urma acestor \xc3\xaent\xc3\xa2mpl\xc4\x83ri, membrii trupei Parazi\xc8\x9bii au lansat mai multe atacuri \xc3\xaen ultimii ani la adresa celor de la Okapi Sound, prin piesa lui Cheloo \xc3\xaen colaborare cu MarkOne1 intitulat\xc4\x83: "We don\'t care", c\xc3\xa2t \xc8\x99i \xc3\xaen piesa "Tare", la care au luat parte to\xc8\x9bi membrii 20CM Records, printre care \xc8\x99i Bitz\xc4\x83 \xc3\xaempreun\xc4\x83 cu MarkOne1.\n_START_SECTION_\nMTV Europe (2004) - Best Romanian Act - Egali din na\xc8\x99tere\n_START_PARAGRAPH_\n\xc3\xaen cadrul galei premiilor MTV Europe din 2004, desf\xc4\x83\xc8\x99urat\xc4\x83 la Roma, piesa \xe2\x80\x9cEgali din na\xc8\x99tere\xe2\x80\x9d a lui Ombladon, c\xc3\xa2ntat\xc4\x83 \xc3\xaempreun\xc4\x83 cu raku, unul dintre numele noi din hip-hop-ul rom\xc3\xa2nesc, a c\xc3\xa2\xc8\x99tigat sec\xc8\x9biunea de \xe2\x80\x9cBest Romanian Act\xe2\x80\x9d. Dup\xc4\x83 ce i s-a oferit premiul, Ombladon a declarat: \xe2\x80\x9cEste cel mai mare premiu pe care l-a primit rap-ul rom\xc3\xa2nesc\xe2\x80\x9d. Ombladon \xc8\x99i Raku au reu\xc8\x99it s\xc4\x83 se impun\xc4\x83 \xc3\xaen fa\xc8\x9ba altor patru trupe din Rom\xc3\xa2nia: Cargo (\xe2\x80\x9cDac\xc4\x83 ploaia s-ar opri\xe2\x80\x9d), Activ (\xe2\x80\x9cDoar cu tine\xe2\x80\x9d), Firma (\xe2\x80\x9cImportant\xe2\x80\x9d) \xc8\x99i O-Zone (\xe2\x80\x9cChitarele\xe2\x80\x9d).La ceremonia acord\xc4\x83rii premiilor MTV, au participat 200.000 de spectatori, conform estim\xc4\x83rilor organizatorilor.\n_START_SECTION_\nMTV Romanian Music Awards (2005) - Best Hip-Hop - Egali din na\xc8\x99tere\n_START_PARAGRAPH_\n\xc3\x8en urma succesului pe plan interna\xc8\x9bional consacrat \xc3\xaen 2004 reprezentat de c\xc3\xa2\xc8\x99tigarea sec\xc8\x9biunii "Best Romanian Act" din cadrul premiilor MTV Europe desf\xc4\x83\xc8\x99urate la Roma, a urmat un nou premiu pentru Ombladon. De aceast\xc4\x83 dat\xc4\x83 a fost vorba despre MTV Romanian Music Awards, sec\xc8\x9biunea Best Hip-hop, premiu c\xc3\xa2\xc8\x99tigat cu piesa "Egali din na\xc8\x99tere", \xc3\xaen colaborare cu Raku. Fiind pentru a doua oar\xc4\x83 premiat\xc4\x83 \xc3\xaen 2 ani consecutivi, piesa "Egali din na\xc8\x99tere" a c\xc3\xa2\xc8\x99tigat acest premiu, impun\xc3\xa2ndu-se \xc3\xaen fa\xc8\x9ba celorlalte piese nominalizate: Si\xc8\x99u \xc8\x99i Puya - "Foame de bani", Parazi\xc8\x9bii - "Jos Cenzura", Bitz\xc4\x83 ft. Tataee - "Urm\xc4\x83torul Pas" \xc8\x99i B.U.G. Mafia - "O Lume nebun\xc4\x83, nebun\xc4\x83 de tot".'